|  |  |
| --- | --- |
|  | Studienævn for Religionsstudier |
|  | Dato: 04-11-2020 |
|  | Tidsrum: 10.00 – 12.00Lokale: Zoom-møde |

Dagsorden

**1. Godkendelse af dagsorden (bilag)**

**2. Godkendelse af referat (bilag)**

**3. Meddelelser (bilag)**

1. *Nyt fra studieleder*

*Orientering om uddannelsesregnskab (ÅRSHJUL) (bilag)*

1. *Nyt fra studienævnssekretær*
2. *Nyt fra studiesekretær*
3. *Nyt fra faglig vejleder*
4. *Nyt fra fagråd (bilag)*
5. *Nyt fra RELIGIO*
6. *Nyt fra Institutrådet ved Laura Feldt*
7. *Nyt fra Alumneforening*

**4. Merit- og dispensationsansøgninger (bilag)**

 Der er én ansøgning til behandling, Sager behandlet mellem møderne fremgår af det lukkede referat.

 Der er desuden en klage, som kræver SN’s udtalelse (bilag)

**5. Sager til behandling eksamen**

 *a) Orientering om eksamensplaner (ÅRSHJUL)*

**6. Sager til behandling studieordninger (bilag)**

 *a)* *Indkaldelse af ændringer til studieordningerne med ikrafttrædelse 1. september 2021*

 *b) Særligt Studeret Område A: Ændring af eksamensform fra bunden til fri hjemmeopgave*

 *c) Til orientering: Ændringer i eksamensbestemmelser for mundtlige prøver ved vintereksamen 2020/21*

**7. Sager til behandling kvalitetspolitikken**

1. *Decentral evaluering af studiepraktik 2020 (bilag)*
2. *Høring af anbefalinger om medbestemmelse og medinddragelse (bilag)*
3. *Udmøntningsnotat om hyrdebrev om handicap ved SN-sekretær (bilag)*

***8****.* **Andre sager til behandling**

 *a) Strategi ved tilfælde af krænkende adfærd/sexisme*

 *Link til hjemmesiden:* [*https://mitsdu.dk/da/vejledning/kraenkende\_adfaerd*](https://mitsdu.dk/da/vejledning/kraenkende_adfaerd)

 *b) Revideret Årshjul til godkendelse (bilag)*

 *c) Valg*

***9.*****Sager til behandling undervisning**

*a) Undervisningsaktivitet (ÅRSHJUL) (bilag)*

***10****.* **Eventuelt**

 Tim Jensen Tine Jambang

 *Studienævnsformand* // *Studienævnssekretær*

Referat

**Deltagere:** Tim Jensen (TJ), Johanne Louise Christiansen (JLC), Rasmus Hagemann Pedersen (RHP), Lise Ribergaard (LR), Simone Angelbo Hansen (SAH), Johanne Kristine Eriksen (JKE og FV) og Pia Hansen (PH)

**Afbud:** Laura Feldt

**Referent:** Tine Jambang (TNJ)

1. **Godkendelse af dagsorden**

Tim Jensen (TJ) ønskede et punkt tilføjet som pkt. 8 c) ’Valg’. Herefter blev dagsorden godkendt.

1. **Godkendelse af referat**

Referatet blev godkendt**.**

1. **Meddelelser**
2. **Nyt fra studieleder**

**Uddannelsesregnskab**: Tim Jensen (TJ) indledte med at orientere om, at der ingen bemærkninger var til uddannelsesregnskabet. Det af TJ ønskede møde med Klaus Thomsen og Lotte Bloch vil nu blive afholdt den 19. november. Det vigtigt ved hjælp af sammenligning af timetal mellem studieordning 2017 og 2020 at se på de besparelser, der allerede vil være en konsekvens af ændringerne. Ikke mindst ved indførelse af øvelsestimer, primært på KA, men også på BA-uddannelsen.TJ ønsker indsigt i de måder, hvorpå besparelser udregnes.

**Strategi ved tilfælde af krænkende adfærd/sexisme**: På baggrund af det af Laura Feldt (LF) på sidste møde rejste spørgsmål vedr. tilfælde af krænkende adfærd er det sat på som et punkt på dagens møde.

Straks efter mødet i oktober havde vi udsendt besked til alle vores studerende med link til SDU’s hjemmeside, hvor det oplyses, hvordan man skal forholde sig og hvor man kan henvende sig.

Det er et område, der prioriteres højt på alle niveauer på SDU fra direktion til fakultet til institut.

På et medarbejdermøde blev Religionsstudier bemærket for at have været først til at udsende mail til deres studerende med orientering.

**Studiepraktik:** Se pkt. 7 a)

**Undervisning**: TJ havde modtaget en mail fra underviser i valgfaget American Religions pga. meget få fremmødte til undervisningen, hvori studerende fra Amerikanske Studier (AS) og vores egne kandidatstuderende deltager. Vurderingen er at 25 ud af 33 tilmeldte ikke deltager. Spørgsmålet fra underviser er, om man skal fortsætte som planlagt med fremmøde eller overgå til online undervisning, så alle kan deltage. Det er vigtigt, at vi sikrer, at de studerende, der ikke deltager i undervisningen, består, så vi producerer STÅ’er. TJ har bedt studieleder på Amerikanske Studier tage stilling til det videre forløb.

Lise Ribergaard (LR) som selv tager valgfaget vurderede, at der er ca. 7-8 fra Religionsstudier. LR havde gjort sig overvejelser ift. hvad fraværet kan skyldes: konflikter mellem studerendes forskellige udgangspunkter og forventninger, tidspunktet, m.v. Eksamensformen ’fri skr. hjemmeopgave’ gør det samtidigt muligt ikke at deltage, da man hurtigt vælger egen empiri og ikke har behov for forelæsningerne.

TJ tog de studerendes bemærkninger ad notam, ikke mindst mhp planlagte indarbejdelse af dette fag i studieordning.

**Studieliv - live**: Vi skal være proaktive for at fastholde vores studerende som brugere af sitet. TJ skal have møde med Malthe den 9.november dette. TJ har planer om webinars rettet mod en vores studerende men også andre.

1. **Nyt fra studienævnssekretær**

Intet nyt.

1. **Nyt fra studiesekretær**

Pia Hansen (PH) har nu fået lokaler, så skemalægningen kan komme i gang, og den forventes klar om 14 dage. PH håbede på et godt resultat. Det har været svært at få tildelt lokaler og få det til at passe med fysisk fremmøde og fremmøderul. TJ takkede PH for hendes indsats for at lave de bedste skemaer under de givne forhold.

PH har orienteret studerende og undervisere om, at undervisningsevalueringen vil løbe fra den 25.11.- 4.12., og at standardpetitum skal være indmeldt senest 26.11., så de kan blive godkendt den 3.12.

1. **Nyt fra faglig vejleder**

Johanne Kristine Eriksen (FV) orienterede om, at 8-10 studerende på 1. semester havde deltaget i hendes Zoom-oplæg. Vejledning foregår kun via mail eller telefon.

1. **Nyt fra fagråd**

Simone Angelbo Hansen (SAH) orienterede om, at der havde været afholdt møde den 21. oktober. Hun bemærkede, at referatet var blevet udsendt uden at hun som formand havde været inde over. Det har hun påtalt, og TJ roste hende for hendes arbejde og omsorg for fagrådet.

1. **Nyt fra RELIGIO**

Rasmus Hagemann Petersen (RHP) orienterede om, at man så frem til Zoom-foredrag om Religiøs innovation ved Tina Langholm den 18. november. Formanden er fortsat i udlandet. LR spurgte om man havde overvejet at optage foredraget, så man i en begrænset periode kunne få adgang til at se det. RHP svarede, at det havde været drøftet, men at det giver udfordringer ift. rettigheder m.m. for den enkelt forsker. TJ indskød, at det var vigtigt at koordinere med Malthe ift. foredragene, så de fx kunne lægges på Studieliv.live: Religionsstudier.

1. **Nyt fra Institutrådet ved Laura Feldt**

I Laura Feldts fravær orienterede TJ om, at der er valg til Institutrådet, og der skal vælges en VIP- og en studenterrepræsentant. På VIP-siden stiller Niels Reeh op.

1. **Nyt fra Alumneforeningen**

Intet nyt.

**4. Merit- og dispensationsansøgninger**

Se SAGA. Ansøgninger behandlet i perioden frem til dette møde fremgår af det lukkede referat, der vil blive lagt under næste møde.

**5**. **Sager til behandling eksamen**

1. *Orientering om eksamensplaner*

PH orienterede om, at der var kommet svar vedr. censorerne, og at eksamensplanerne er klar. De vil blive sendt til alle involverede med oplysning om, at alle mundtlige eksamener skal foregå via Zoom.

**6. Sager til behandling studieordninger**

a) *Indkaldelse af ændringer til studieordningerne med ikrafttrædelse 1. september 2021*

TJ bad SN begynde at gøre sig overvejelser om bl.a. akademisk skriftlighed, så der kan blive en kvalificeret drøftelse, når det bliver taget op på det første møde i 2021.

1. *Særligt Studeret Område A: Ændring af eksamensform fra bunden til fri hjemmeopgave*

SN fastholdt den tidligere beslutning om ændring af eksamensformen, så det kan blive rettet til hurtigst muligt.

 *c) Til orientering: Ændringer i eksamensbestemmelser for mundtlige prøver ved vintereksamen 20/21*

SN havde ikke ønsker om ændringer.

7**. Sager til behandling kvalitetspolitikken**

1. *Decentral evaluering af studiepraktik 2020 (bilag)*

FV orienterede om, at der kun havde været 6-7 tilmeldte og at kun 5-6 deltog. De deltog bl.a. i LF’s undervisning, og FV mente, at det efter omstændighederne, hvor det skulle foregå via Zoom, var forløbet godt. FV, der også havde fået ros af Dea Becher, fakultetets ansvarlige på området, blev takket af TJ.

*Høring af anbefalinger om medbestemmelse og medinddragelse (bilag)*

Flertallet af SN-medlemmerne havde ikke nået at sætte sig ind i høringen. Det aftaltes derfor at sende det i skriftlig høring med frist den 10. november kl. 12, da ny høringsfrist var 16. november.

(SN havde ingen bemærkninger, men bakker op om initiativet. Dette er meddelt Anne Rasmussen i rektoratet)

1. *Udmøntningsnotat om hyrdebrev om handicap ved SN-sekretær (bilag)*

SN-sekretæren orienterede om konsekvensen at hyrdebrevet: Der skal træffes afgørelser for hele eller resterende del af uddannelsen første gang en studerende ansøger.

**8. Andre sager til behandling**

  *a) Strategi ved tilfælde af krænkende adfærd/sexisme*

TJ tilføjede i forlængelse af det under meddelelser omtalte, at både han, som studieleder, og FV står til rådighed for studerende som supplement til den centrale håndtering. TJ spurgte, om SN havde ønsker om at vi udformer en særlig politik. SN vurderede, at der ikke var behov for en sådan p.t.

1. *Revideret Årshjul til godkendelse (bilag)*

Årshjulet blev godkendt.

1. *Valg*

LR stiller op igen. RHP stiller ikke op. SAH er p.t. suppleant, men stiller op. Ifølge Sladja Zoric på valgsekretariatet er der tilstrækkeligt med kandidater til at der også kan vælges suppleanter. Der har været opslag på bl.a. Facebook. FV og Fagråd har opfordret alle interesserede til at melde sig. Det besluttedes at sende en reminder til de studerende via vores forskellige digitale platforme. Johanne Louise Christiansen (LCJ) foreslog at kontakte medstuderende, som man synes kunne være en god kandidat og tale om, hvad SN-arbejde indebærer. LR supplerede med, at det kan gavne CV’et. RHP havde sendt mange beskeder ud, men ingen respons fået. Der har ikke været interesse for at stille op fra sidefags- og tilvalgsstuderende. TJ erindrede om, at VIP-repræsentanterne sidder for 4 år ad gangen. Valg af VIP’er skal finde sted ultimo 2021.

Deadline for indsendelse af kandidatlister er den 9. november.

***9.* Sager til behandling undervisning**

*a) Undervisningsaktivitet (ÅRSHJUL) (bilag)*

TJ orienterede om, at vores studieordninger lever op til de krævede timetal på BA og KA.

**10. Eventuelt**

Næste SN-møde: den 3. december

Tim Jensen Tine Jambang

*Studienævnsformand* // *Studienævnssekretær*